рецидивист | Велика България\nМинистър Радев: Един рецидивист, изнасилвач е хванат! Така действа системата, така ще работим!\nюни. 24 Политика no comments\nЕдин рецидивист, изнасилвач, обирджия е хванат. Да са спокойни – събота, неделя… Така действа системата, така ще работим и занапред.\nТова заяви на извънреден брифинг в Ловеч министърът на вътрешните работи Валентин Радев след залавянето на избягалия затворник Борис Иванов.\nВчера Радев призна, че премиерът Бойко Борисов го е питал дали са заловили избягалия затворник, а силовият министър му е отговорил „Ще! Гониме го! Дано не направи някоя беля!“.\nМВР шефът определи операцията като добре координирана.\nОт прокуратурата обявиха, че на избягалия затворник ще бъде повдигнато още едно обвинение.\nВ момента Борис Иванов се намира в Районното полицейско управление в Ловеч при засилено полицейско присъствие.\nПовече от 48 часа продължи акцията по залавянето на избягалия пандизчия. В издирването му участваха екипи на жандармерията, полицията и Специализирания отряд за борба с тероризма.\nТой изчезна в четвъртък сутринта малко след 10 часа от работен обект край Ловеч. В събота следобед бе заловен в района край гарата на Летница.\nБорис Иванов изтърпява 13-годишна присъда за няколко престъпления.\nЕтикети:залавяне, затворник, изнасилвач, Ловеч, Министър Радев, рецидивист, системата\nИзбягалият от затвора рецидивист Владимир Пелов изпрати писмо до президента и омбудсмана (снимка)\nмай. 18 Криминални no comments\nПисмо от името на избягалия преди повече от месец от софийския затвор рецидивист Владимир Пелов е получено в NOVA.\nЧетири листа, подписани с неговото име, са адресирани до NOVA, президента и омбудсмана.\nЗа същото писмо съобщава и БиТиВи. В осем страници Пелов е описал мотивите си да избяга от затвора. Основната теза – осъден е несправедливо, получил е тежко наказание, което е равносилно на смъртна присъда и това го е предизвикало да организира бягството.\nВ писмото, преразказано от бТВ, не посочва как се е сдобил с оръжието, но твърди, че не е искал да нарани никого.\nПелов, който е с 30-годишна присъда за грабеж, отвличане и опит за убийство, и още един затворник с 26-годишна присъда за убийство – Радослав Колев, избягаха от Централния софийски затвор на 3 април. Оттогава от тях няма следа, не е ясно и къде се укриват. Бягството доведе до оставки в системата на правосъдното министерство.\nПред бТВ днес синът на Пелов Владимир Стефанов е потвърдил автентичността на писмото. Самият той първоначално бе задържан, но в последствие освободен при разследването на бягството.\nВ текста му се описва как беглецът, дори когато стрелял по надзирателя, гледал да не го уцели. Пелов твърди още, че не е извършил нито едно от престъпленията, по които е обвиняем и осъден.\n„И да пише писмо и да не пише, ще го хванем”, коментира вътрешният министър Валентин Радев.\n„На първо място ще бъде изследван почеркът и дали самият той е съставил това писмо или е под негова диктовка или някой друг го е написал”, каза началник отделът Стойно Цветков.\nМоже някой от тях да е сътворил това писмо, може и някой близък например да го е написал под тяхна диктовка и да го е пуснал, допълни Цветков.\nПо марката, залепена на плика може да има ДНК на подателя. То ще бъде и доказателство по разследването.\nЗасега почеркът на писмото говори, че авторът му е бил нервен и притеснен. Данните за Пелов и Колев са, че все още са заедно.\nЧрез писмото се праща сигнал до институциите. В него се твърди, че отстраненият зам.-директор на затвора Анатолий Борисов покровителствал разпространение на дрога зад решетките.\n„Аз не знам да има затворник, който да е доволен от режима си или от заместник – директора си”, коментира министър Радев.\nЕтикети:Владимир Пелов, затвора, Избягалият, омбудсмана, писмо, президента, рецидивист\nБрутално престъпление потресе Сунгурларе! Циганин рецидивист изнасили 70-годишна баба\nБрутално престъпление навръх най-светлия християнски празник – Коледа, потресе Сунгурларе. 70-годишна баба е била изнасилена в дома си, съобщава Флагман.бг, позовавайки се на свои източници.\nЗа жестокото престъпление е задържан циганин – 25-годишният Любчо, който е с богато криминално досие, доскоро е лежал в затвора.\nМладият мъж бил нает от семейството на възрастната жена като общ работник. Той атакувал бабата, когато нямало никой вкъщи. Беззащитната жена дори не успяла да се обади за помощ, тъй като извергът е счупил телефона й.\nЕтикети:''престъпление'', 70-годишна баба, баба, изнасили, рецидивист, Сунгурларе, циганин\nВ Слънчев бряг задържаха рецидивист за жестоки грабежи на възрастни хора\nСлужители на ГДНП и ОДМВР-Русе задържаха мъж, извършвал жестоки грабежи на възрастни хора. В изясняването на престъпната дейност и издирването му се включили и колегите им от ОДМВР- Търговище, Добрич и Бургас\nСпециализираната полицейска операция е проведена на 30 август. В резултат на предприетите действия, в района на Слънчев бряг, е задържан 46-годишния Р.Р. от Русе, криминално проявен и осъждан. За него е установено, че е извършвал грабежи в домовете на самотно живеещи възрастни хора на територията на Североизточна България.\nПрестъпленията се характеризирали с особена жестокост. В рамките на операцията са задържани и други криминално проявени лица, които по различен начин са подпомагали престъпната дейност на Р.Р.\nПри извършените процесуални действия в жилища, ползвани от задържаните, са намерени и иззети маски с прорези за очите, различно по вид тиксо, „свински опашки„, големи парични суми, ръкавици, инструменти за взломяване, боеприпаси и други вещи, отнети по време на престъпленията.\nР. Р. е съпричастен към грабеж, извършен на 7 април 2017 г. в с. Червена вода, област Русе, при който двама маскирани проникнали през прозорец на банята в къщата на възрастно семейство. Завързали двойката със „свински опашки“, заплашвали ги, нанесли им побой и отнели сумата от около 2050 лв. и други вещи. Продължава работата за изясняване на цялостната престъпна дейност на Р.Р.\nС решение на прокуратурата той е привлечен като обвиняем за извършеното престъпление и мярката му за неотклонение е удължена за срок до 72 часа. Предстои внасяне на искане до Окръжния съд в Русе за постоянна мярка„задържане под стража„.\nЕтикети:възрастни, грабежи, задържаха, рецидивист, Слънчев бряг, хора\nЦиганските безчинства нямат край! Рецидивист опита да наръга с нож полицай – униформеният го простреля\nюли. 24 Криминални no comments\n26-годишен криминално проявен ром от Дупница е нападнал с нож служител на районното управление.\nВ рамките на оперативно-издирвателни действия, днес към 16 часа служители на РУ-Дупница се насочили към адреса на 26-годишен, съпричастен към множество кражби.\nС пристигането на адреса, където живее, търсеният мъж нападнал с нож служителя на МВР, който за да предотврати удара, е произвел изстрел и го е ранил в крака, в областта над глезена. 26-годишният е откаран за преглед в Спешния център в Дупница, без опасност за живота.\nНападателят е с многобройни криминални регистрации за кражби и грабежи,повреждане на чужда собственост, нанасяне на телесни повреди.\nОсъждан е многократно, наскоро е изтърпял ефективна присъда. За случая е уведомена прокуратурата.\nЕтикети:безчинства, наръга, нож, опит, полицай, рецидивист, стреля, униформеният, циганските\nОсъдиха 50-годишен рецидивист, пребил бивше гадже\nюли. 11 Криминални no comments\n50-годишният Събин К. пребил бившата си приятелка в цех на фирма в Смолян. Той я ритал в гърдите, а след това я ударил в главата, псувайки я.Събин неоснователно я обвинил, че му дължала пари. Боят се случил пред работници от цеха, които се обадили на тел. 112.\nСъбин последно бил в затвора през 2013 г. Сега е осъден, че при условия на опасен рецидив, е пребил и ругал бившата си приятелка.\nПрестъпникът се е признал за виновен и районен съд-Смолян му е наложил наказание от 16 месеца „лишаване от свобода“ при първоначален „строг“ режим.\nЕтикети:50-годишен, бивше, гадже, пребил, рецидивист, съд\nЗадържаха 23-годишен рецидивист, пробол жена в шията\nKриминалисти на ОДМВР- Велико Търново задържаха 23-годишен мъж, за нападение с нож над жена. Действията по разследването започват на 31 май, когато малко след полунощ в полицията бил получен сигнал за нападната и ранена 53-годишна жена.\nВъпреки, че нападателят й е нанесъл порезни и прободни рани в областта на шията, жената успяла да избяга и да потърси помощ. Още същата вечер на местопроизшествието бил извършен оглед, а по случая e образувано досъдебно производство.\nВ хода на предприетo издирване, криминалистите установили и задържали 23-годишния извършител Г.Д., криминално проявен и осъждан за кражба и противозаконно отнемане на моторно превозно средство, с общо 45 криминални регистрации.\nС постановление на прокуратурата, той е привлечен като обвиняем, а мярката му за задържане е удължена до 72 часа.\nРаботата по документиране на престъпната му дейност продължава под ръководството на Районна прокуратура – Велико Търново.\nЕтикети:23-годишен, жена, задържаха, пробол, рецидивист, шията\nСъдят 31-годишен рецидивист убил двама старци в Пазарджик\nОкръжна прокуратура – Пазарджик внесе в съда обвинителен акт спрямо 31-годишен Иван Н., за това, че по расистки подбуди умишлено е умъртвил повече от едно лице, като убийството е извършено по особено мъчителен начин и с особена жестокост. Също така по расистки подбуди, е причинил леки телесни повреди на повече от едно лице.\nТой е криминално проявен, осъждан е и е лежал в затвора. Последното му осъждане е от март 2008 г. Още като непълнолетен Иван Н. употребявал наркотични, което наложило нееднократното му включване в лечебни програми.\nНа 5 ноември 2016 г. в Пазарджик, обвиняемият Иван Н. влязъл в къщата на 77-годишния А.И. и съпругата му 68-годишната В. И. Жената седяла на леглото, а съпругът й бил легнал на дивана. Обвиняемият носел нож в дясната си ръка и се насочил към тях. Той намушкал с ножа в гърдите А.И., а на съпругата му нанесъл удари в гърба. След това обвиняемият, влачейки, изнесъл трупа на мъжа на двора, а после и на улицата, забил нож в корема му и си тръгнал към дома.\nСпоред медицинската експертиза двамата съпрузи са починали от причинените множество прободно-порезни рани. По тялото на А.И е имало 14 прободно-порезни рани в областта на гърдите, челото, корема, крайниците, а по тялото на В.И. – 9 прободно-порезни рани в шията и гърба.\nНа 6 ноември 2016 г., сутринта, Иван Н. излязъл от дома си в Пазарджик, като носел въздушна пушка. Отишъл в градинката пред жилищен блок, като имал намерението да привлече вниманието, за да се „вдигнат хората на революция“. С въздушната пушка стрелял по гаражна врата и по прозорците на един от жилищните блокове, но никой не му обърнал внимание. Видял няколко жени, които вървели по улицата, и произвел два изстрела, като ранил две от тях в краката. Непосредствено след това бил задържан от полицията.\nПо делото са били извършени множество експертизи: за ДНК изследване на биологичен материал, съдебномедицински, балистични, дактилоскопни, комплексни психиатрични и психологични. Установено е, че обвиняемият Иван Н. е могъл да разбира свойството и значението на извършеното от него и да ръководи постъпките си.\nПричините и условията, способствали извършване на престъпленията се коренят в личностните особености на обвиняемия, дискриминационните му нагласи, в грубото незачитане на личността, живота и телесната неприкосновеност. Предстои Окръжен съд – Пазарджик да насрочи първо заседание по делото.\nЕтикети:31-годишен, двама, Пазарджик, рецидивист, старци, съдят, убил\nДоживотен затвор за рецидивист, убил жена пред очите на брат ѝ\nШуменският окръжен съд осъди на доживотна присъда опасният рецидивист, който уби жена по особено жесток начин.\nВиновникът Ерджан Б. е бил осъждан 9 пъти, включително и за престъпления против личността. След последния си престой в затвора, виновният заживял на семейни начала с Гюлшен Х. в общинско жилище. Те живели заедно с брата на Гюлшен.\nНа 25 септември 2015 година виновният предложил на приятелката си да отидат заедно в игрална зала. На входа жената не била допусната, защото не носела документ за самоличност. Гюлшен отишла до колата да вземе документите си, но се забавила доста време, което подразнило рецидивиста. Той излязъл да я търси и щом не я намерил, сигнализирал на спешния телефон за изчезването й.\nВъпреки сигнала, Ерджан решил сам да потърси приятелката си и потеглил с колата си, но спукал гума. След като не намерил приятелката си в общия им дом, Ерджан потеглил с брата на жената, за да продължи издирването ѝ.\nКолата на Ерджан се движела по джанта и хвърляла искри. Това било забелязано от полицейски служители, които спрели технически неизправната кола за проверка. На проверката полицаите установяват, че рецидивистът няма разрешително за шофиране. Той отказал и да бъде проверен за алкохол. Полицаите му съставили няколко акта за административни нарушения и му издали талон за даване на кръвна проба.\nПодсъдимият и братът на Гюлшен отново подновили издирването на жената, като тръгнали пеш към дома им. Когато Ерджан видял приятелката си да се прибира, той я пресрещнал с удари. Рецидивистът съборил жертвата на земята и започнал да я рита и да я влачи за косата. Виновния захвърлил безпомощната жена върху пътя по гръб и продължил да ѝ нанася удари.Всичко това се случвало пред очите на брата на Гюлшен.\nНа жестоката сцена присъствал и друг свидетел, който съобщил за инцидента. На мястото пристига полицейски екип и линейка, която откарала пострадалата в болницата в тежко състояние. Жената починала, като причина за смъртта й се оказва тежка гръдна травма.\nСпоред експертизата жертвата е имала счупвания на ребрата и гръдната кост, разкъсване на плеври и множество други травматични уврежданиявследствие на жестокия побой.\nРецидивистът е признати за виновен за убийство, извършено с особена жестокост и е осъден на доживотен затвор. Присъдата на Шуменския окръжен съд може да се обжалва пред Апелативния съд във Варна.\nЕтикети:брат, доживотен затвор, жена, очите, рецидивист, убил\nЗверско нападение посред бял ден! Рецидивист нападна инвалид, за да му вземе пенсията\nРецидивист преби инвалид в Сливен, за да му вземе пенсията. Мъжът е бил спасен от съседи, които задържали крадеца.\n64-годишният Михаил Николов отивал до кварталната поща за пенсията си, където нападателят го причакал. „Бил е проследен от извършителя от самата поща до дома, в който живее. Заговорил го е по пътя и в един момент го е нападнал, ударил го е в лицето и му е взел цялата пенсия от 315 лв.”, поясни Първолета Мандинска, говорител на МВР-Сливен.\nМъжът не могъл да се защити. Потърпевшият е спасен от съседи, които живеят отсреща, а нападателят се опитал да избяга. Съседите го повалили на земята и го задържали, докато на място дойде полиция.\nТова не е първият инцидент в града – ден по-рано жена е ограбена докато взема пенсията си от пощата.\nНападателят е лежал в затвора за кражби, задържан е за 72 часа.\nПо-рано стана известно, че възрастна жена е била бита и след това ограбена посред бял ден в Русе. Инцидентът станал малко преди 11 часа вчера, до входната врата на жилищен блок на ул. „Шести септември“.\nЕтикети:ден, инвалид, нападение, пенсията, рецидивист\nТрафикант рецидивист пробвал да “внесе“ имигранти с фалшиви паспорти\nНа ГКПП Капитан Андреево са спипали рецидивист трафикант, който се опитал да влезе в страната заедно с няколко нелегални имигранти, съобщиха от прокуратурата.\nНе само имигрантите, но и самият водач е използвал фалшив документ за самоличност.\nВсички са показали гръцки паспорти. Последвалата справка е показала, че всички до един са фалшиви.\nТе са били задържани в четвъртък.\nТурският гражданин Салих Й., който е на 60 години, е имал разрешение за пребиваване в България. Когато са го задържали е бил зад волана на „Мерцедес“ с пловдивска регистрация.\nВ колата са били още петима, сред които две деца, ненавършили 14 години.\nСалих Й. е бил осъждан през лятото на 2016 г. за опит за незаконно преминаване през ГКПП-Капитан Андреево, в посока Турция. Тогава пак е бил с фалшив паспорт.\nЗа това деяние Районен съд-Свиленград му е наложил наказание лишаване от свобода за срок от десет месеца условно с изпитателен срок от три години.\nРайонна прокуратура-Свиленград е повдигнала обвинения по бързо производство и срещу тримата пълнолетни за незаконно преминаване на границата и за фалшивите паспорти.\nУстановено е, че те са семейство от Ирак и намеренията им били да се установят да живеят в България.\nНастанени са в Центъра за временно настаняване в Любимец. В автомобила били намерени и златни накити, за което пък е съставен акт за митническо нарушение.\nЕтикети:внесе, имигранти, паспорти, рецидивист, трафикант, фалшиви\nЦиганин-рецидивист се изгаври зверски със старица\nНа 29 срещу 30 декември 2016 г., лице от ромски произход е проникнало в дома на възрастна жена (П.С.), находящ се в с. Литаково, общ. Ботевград. Чрез употреба на сила и заплашване, същият е успял да отнеме от пострадалата сумата от двеста и петдесет лева. Образувано е досъдебно производство срещу неизвестен извършител по чл. 198 ал.1 от НК.\nСъщият ден, полицията в Ботевград е задържала извършителя на посегателството – 22-годишния В.Н.Г. от гр. Ботевград за срок от 24 часа. Намерени са и парите, отнети от пострадалата П.С.\nВечерта, на 30.12.2016 г., по указание на Окръжна прокуратура – София, В.Н.Г е привлечен като обвиняем за грабеж при условията на опасен рецидив. С постановление от 30.12.2016 г., прокурор от Софийска окръжна прокуратура е задържал обвиняемия В.Н.Г. за срок от 72 часа, а на следващия ден – 31.12.2016 г. е внесъл в Окръжен съд – София искане за вземане на мярка за неотклонение „Задържане под стража“.\nВ навечерието на Нова година (31.12.2016 г.), съдия Анелия Игнатова от Софийски окръжен съд е насрочила съдебно заседание за разглеждане на искането на прокурора от СОП. На заседанието прокурора е посочил наличието на всички изискуеми от закона предпоставки за вземане на най-тежката мярка за неотклонение спрямо извършителя на престъплението, като е акцентирал на високата степен на обществена опасност, както на самото деяние (посегателство спрямо възрастна жена), така и на извършителя – лице, осъждано петнадесет пъти за различни престъпления.\nС определение от същата дата, съдия Игнатова е уважила искането на прокурора, като е взела мярка за неотклонение „Задържане под стража“, по отношение на обвиняемия В.Н.Г.\nЕтикети:гавра, рецидивист, старица, циганин\nОпасен рецидивист избяга от затвора в София!\nное.. 05 Криминални no comments\nОпасен рецидивист е успял да избяга. За това съобщиха очевидци.\nЙордан Миранов излежавал присъда в затвора в Казичене . Той се водел с висок рисков фактор, но въпреки това му разрешили да работи на строителен обект в Долни Богров, за да намали наказанието си.\nЗатворникът е изчезнал днес от обекта и не се е явил в уреченото време, когато е трябвало да се върне в Казичене, разкриха още очевидци. Тази вечер Йордан Миранов е бил обявен за издирване.\nОт МВР засега нямат информация по случая.\nЕтикети:затвора, избяга, рецидивист, София\nРецидивист нападна полицай, сгащил го при кражба\nИзправят на съд 40-годишния рецидивист от Сандански Симеон Емилов, с прякор Синап, нападнал полицай при опит да избяга след кражба. Окръжна прокуратура – Благоевград внесе за разглеждане в съда обвинителен акт срещу Емилов за кражба и причиняване на телесна повреда на лице от състава на полицията. Престъпленията са извършени от него при условията на опасен рецидив, след като бил осъждан за тежко умишлено престъпление на лишаване от свобода, пише struma.bg.\nНа 19.03.2016 г. около 22.15 часа в полицията в Сандански е получен сигнал, че от приземен етаж на къща на ул. „Гоце Делчев“ се чува странен шум и най-вероятно има крадец. На мястото е изпратен патрул. Спирайки пред къщата, полицаите видели познайника им С. Емилов, който носил пълен чувал с крадени вещи. Синап забелязал полицаите и хукнал да бяга по улицата. Дошло подкрепление и друга патрулка. След минути Емилов е заловен от полицейския служител Тодор Полков. В опит да избяга отново Емилов блъска полицая, който пада на земята и къса коленни връзки.\nСпоред обвинителния акт от помещение на приземен етаж в къща, чрез разбиване на дървена входна врата Емилов отнел чужди движими вещи: оберфреза, обрезвачка, машина за бъркане на строителни разтвори, ударна бормашина и зеге. Общата стойност на противозаконно присвоените вещи възлиза на 541,33 лв.\nТой причинил и средна телесна повреда на полицай в група „Охранителна полиция” към Районно управление – Сандански при ОД на МВР – Благоевград, изразяваща се в травма в областта на лява колянна става, довела до трайно затруднение на движенията на крака.\nСимеон Емилов е от ромски произход. Осъждан е многократно за кражби. Преди година е освободен от Бобовдолския затвор, където е излежал присъда за друга домова кражба.\nЕтикети:кражба, нападна, полицай, рецидивист, сгащил\nПолицаи простреляха рецидивист при задържане\nЧетиридесетгодишен криминално проявен мъж от Силистра е бил прострелян в крака, при задържане от полицаи, след като е заплашвал граждани с нож и е оказал яростна съпротива на органите на реда. Това съобщи днес говорителят на Окръжна прокуратура Силистра, Ивелин Чефаланов.\nНа мъжа е оказана спешна помощ, след което е бил задържан в следствения арест за срок от 24 часа. Сигналът за произшествието е получен на 1 септември в 22.01 часа на тел.112.\nГражданин съобщил, че в Дунавския парк в областния град мъж размахва нож и заплашва намиращите се в близост хора. Към мястото незабавно са насочени три автопартула на РУ-Силистра, които при пристигането установили, че мъжът е криминално проявеният С.Ф. от Силистра. След провеждане на охранителни мероприятия и използване на помощни средства и огнестрелно оръжие мъжът е задържан.\nПо време на задържането му е причинена телесна повреда и той е откаран в Спешния център на МБАЛ-Силистра, където е превързан и освободен. Взета му е кръвна проба за химичен анализ. Наблюдаващият делото прокурор е внесъл искане за удължаване на задържането до 72 часа, уточни Ивелин Чефаланов.\nПредстои в Окръжния съд да бъде внесено искане за налагане на най-тежката мярка „задържане под стража“ на мъжа, който има и предишни криминални прояви. По случая е образувано следствено дело, което е наблюдавано от Окръжната прокуратура в Силистра.\nЕтикети:задържане, полицаи, простреляха, рецидивист, Силистра\nХванаха рецидивист от Айтос, возил с гумена лодка сирийски бежанци\nсеп.. 02 Криминални no comments\n37-годишен мъж от Айтос беше арестуван от полицията, след като превози с гумена лодка от Турция през река Резовска у нас 14 сирийци. Това съобщиха информирани източници, цитирани от „Дарик“.\nКаналджията е рецидивистът Иван Кулов от Айтос. Той е заловен в петък сутринта. Няколко дни по-рано сам влязъл в Турция през ГКПП-Малко Търново.\nОбяснил, че отива да работи в южната ни съседка. Там натоварил цяла лодка с бежанци и се отправил обратно към България, но по вода.\nВ събота Районният съд в Царево ще разгледа искането на прокуратурата да му се наложи постоянен арест.\nЕтикети:Айтос, бежанци, возил, гумена, лодка, рецидивист, сирийски, хванаха\nРецидивист вилня в сградата на прокуратурата в Петрич, държа служителка като заложник\nПетрички рецидивист вдигна на крак полиция и прокуратура преди дни, когато нахълтал бесен в зона забранена за граждани, дръпнал служителката там, държал я в ръцете си и искал пари, защото бил озверял от глад. След случая той е задържан от пристигналите спешно на място полицейски служители.\nИзвестният в Петрич рецидивист Славей Христов, с прякора Жлягата, е на 57 години. 30 години от живота му са минали по затворите – осъждан е за кражби, измами и блудствени действия с малолетни. Близо 10 дни преди инцидента Христов се прибрал в града от затвора, но без никакви пари. Решил да потърси еднократна финансова помощ от социално подпомагане-Петрич. От там обаче го препратили към кмета на общината, пише struma.com.\nВ рамките на няколко дни известният рецидивист посещавал сградата на община Петрич с надеждата да се срещне с кмета Д. Бръчков, но така и не успял. На 23 август около 15 часа прегладнял, ядосан и изнервен Славей Христов влязъл в сградата на Районен Съд-Петрич като поискал среща с прокурор. Влязъл в служба „Деловодство“ и поискал от служителите да му осигурят такава среща, на която да се оплаче от кмета на Община Петрич.\nСлужителите се опитали по възможно най- тактичния начин да обяснят на Христов, че няма как да го направят. Ядосаният Христов започнал да се съблича, за да покаже на служителите, че не бил ял от няколко дни. Поискал им пари, но не му дали. При което влязъл в забравена за граждани зона на съда в Петрич, започнал да дърпа служителка и да я заплашва с физическа саморазправа, държейки я с минути в ръцете си. В този момент обаче служителка та Величка Попова успяла да натисне паник бутона.\nСъдебната охрана веднага пристигнала, в последствие били повикани и полицейски служители, които задържали опасния рецидивист. Христов е бил задържан за 24 часа и актът му е внесен в съда за разглеждане.\nЕтикети:вилня, държа, заложник, Петрич, прокуратурата, рецидивист, сградата, служителка\nРецидивист подлуди полицията с палежи, дрога и оръжие\nПо искане на Районна прокуратура Ямбол Районният съд в града постанови постоянна мярка за неотклонение „задържане под стража“ на обвиняем за палеж, наркотици и огнестрелно оръжие. Ганчо Николинов Петров от село Зимница е арестуван в късния следобед на 8 август, уточниха от пресцентъра на Бургаската апелативна прокуратура.\n28-годишният Петров е извършил престъпленията, след като е бил многократно осъждан за извършване на деяния, свързани с отглеждане на растения от рода на конопа и отново за държане на високорисково наркотично вещество. Фактите по случая бяха оповестени днес на среща с журналисти в Ямбол, на която присъстваха зам.-апелативният прокурор и говорител при АП Бургас Йовита Григорова, зам.-окръжният прокурор на Ямбол Едмонд Гоцев, наблюдаващият прокурор Иван Иванов и директорът на ОД на МВР Ямбол Генчо Иванов, съобщи „24 часа“.\nПрокурор Григорова уточни, че палежът е бил извършен след много добра предварителна подготовка, като е използвана запалителна течност, възпроизвела за много кратко време висока температура в обекта на престъплението, като е съществувала реална опасност от засягане на други имоти, в които е имало хора.\nДиректорът на полицията в Ямбол Генчо Иванов съобщи, че в хода на разследването са извършени в максимално кратък срок стотици оперативни действия, като са налице доказателства за съпричастността на обвиняемия Петров и към още един палеж на недвижим имот, извършен преди месеци в Ямбол.\nЕтикети:дрога, оръжие, палежи, подлуди, полицията, рецидивист\nРецидивист заложи бомба под колата на димитровградчанка\n32-годишен криминално проявен мъж е в ареста след като димитровградските криминалисти са го заподозрели, че е сложил бомба под колата на 29-годишна жена от града, съобщават от полицията.\nТази сутрин в 2,30 часа в РПУ Димитровград е получен сигнал за пожар в лек автомобил, паркиран на улица „Г.Делчев” в града. Пристигналите на място огнеборци са гасили лек автомобил Мазда, собственост на 29-годишна жена, живееща на същия адрес.\nДимитровградските криминалисти са установили, че е заложено самоделно взривно устройство под задната част на колата, при което е последвало взривяване и са настъпили незначителни материални щети по задната част на Мазда-та.\nРайонът е отцепен, местопроизшествието е запазено до пристигане на екипи от ДАТО.\nВ ареста на управлението е задържан 32-годишен димитровградчанин, познат на органите на реда, според които мъжът има съпричастност към палежа.\nЕтикети:бомба, димитровградчанка, заложи, колата, рецидивист\nРецидивист изнасили и преби до смърт жена\nное.. 10 Криминални no comments\nТежко престъпление беляза изминалата нощ в петричкото село Дрангово, съобщи struma.com. 42-годишна жена е била жестоко пребита и изнасилена от местен рецидивист. В шок и с видими травми по цялото тяло жената потърсила помощ в полицията снощи.\nСнощи той нападнал жертвата си, пребил я жестоко и я изнасилил. Оставил я безпомощна. Двамата се познавали от чужбина, където заедно били на гурбет.\nРаботили по полето. 42-годишната обаче нямала никакви отношения с него. Насилникът е лежал в затвора за същото престъпление. Арестуван е.\nЕтикети:жена, изнасили, преби, рецидивист, смърт\nРецидивист отива на съд за разстрел на опонент, мълчи като риба за мотивите\nокт.. 29 Криминални no comments\nСофийска градска прокуратура внесе обвинителен акт срещу осъждания три пъти Иван Иванов за това, че се е опитал умишлено да умъртви Аспарух Станоев чрез възпроизвеждане на 4 изстрела с пистолет.\nНа 23.07. 2014 г. на обяд пострадалият Станоев отишъл от работа да обядва в апартамента си в ж. к. „Люлин”, където го чакала и съпругата му. Към 14.00 ч. той паркирал автомобила си в близост до блока, в който се намира жилището му. Там го причакал обвиняемият Иванов, който насочил оръжието си към Станоев и стрелял в гърба му.\nПървият куршум, който Иванов произвел, не улучил. Станоев чул изстрела, обърнал се и видял нападателя си. Побягнал към входа на блока, за да се скрие. Обвиняемият обаче стрелял още 3 пъти. Този път два от куршумите попаднали в тялото на Станоев, като единият попаднал в дясното му бедро, а другият проникнал в дясната му мишница. Пострадалият успял да се скрие във входа на блока, а Иванов избягал.\nЗа получените огнестрелни рани на Станоев е оказана своевременна висококвалифицирана и незабавна медицинска помощ.\nВ хода на разследването обвиняемият Иван Иванов е разпитван многократно, като не дава обяснение за мотива за извършеното престъпление. Иванов е осъждан три пъти за кражби. Той е с постоянна мярка „Задържане под стража”.\nЕтикети:мотивите, мълчи, опонент, разстрел, рецидивист, риба, съд\nРецидивист от Аксаково изнасили психично болен\nокт.. 24 Криминални no comments\n30-годишен мъж от Аксаково бе осъден на 4,6 години затвор за секс с психично болен от същия пол, реши Районният съд във Варна. Случката се е разиграла преди две години, пише „Труд“.\nДокато се разхождал късно вечерта, нападателят забелязал скитащ се психично болен мъж. Според обвинителния акт, подсъдимият се възползвал от неговата доверчивост и го поканил да го почерпи с кафе. Когато стигнали до пощата в Аксаково, мъжът блъснал пострадалия под стълбите и при употреба на сила извършил насилствените действия.\nСлучаен свидетел на посегателството се обадил в полицията, която регистрирала сексуалното насилие. Оказало се, че 30-годишният мъж вече е лежал в затвора за подобно престъпление, което кара магистратите да определят рецидивиста да изтърпява новото си наказание при строг режим.\nЕтикети:Аксаково, болен, изнасили, психично, рецидивист\nУсловна присъда за рецидивист, който едва не уби мъж в кърваво меле\nС условна присъда се размина рецидивист от Бургас, който едва не закла свой съсед от ж. к. „Изгрев“ след кърваво меле с брадва и нож пред блока му в края на март миналата година. Тогава след скандал 35-годишният Станислав В. заедно със своя авер Момчил М. Нападнаха Петър А. и Андон П.\nВъоръжен с брадва и нож, Станислав започнал да мушка в корема и рамото 35-годишния Петър. Мъжът пострадал тежко след касапницата, като пробожданията довели до разкъсване на черния дроб и на прав коремен мускул. Хирурзите от МБАЛ-Бургас направили чудеса, за да спасят живота на младия мъж.\nБургаският районен съд признава Станислав за виновен за кървавото меле и приема, че тежките наранявания водят до „постоянно общо разстройство на здравето, опасно за живота“.\nЗа това брутално деяние магистратите налагат 3-годишна условна присъда на касапина, който е криминално проявен и осъждан. Но според данните по делото се води реабилитиран, тъй като е изтърпял наказанието си. Неговият авер Момчил М., който също е бил въоръжен – с остър сърп, не е привлечен като обвиняем по делото. Съдът дори връща оръжието на добре познатия на полицията 29-годишен мъж.\nСтанислав ще трябва да заплати и 15 000 лв. обезщетение на жертвата си, както и разноските по делото. Сумата е много по-малка от исканите 80 000 от сериозно пострадалия Петър. Присъдата пък е минималната, предвидена по чл. 128 от НК, според който за подобно зверство Станислав можеше да лежи и 10 години зад решетките.\nРешението по всяка вероятност ще бъде обжалвано пред Бургаски окръжен съд.\nЕтикети:меле, мъж, рецидивист, уби, Условна присъда\nЦиганин – рецидивист се гаври с възрастна жена за 10 лева\nокт.. 03 Криминални no comments\nРом рецидивист от Крумовградско ще лежи в затвора в следващите 9 години за откраднати 10 лева и за опит да изнасили ограбената от него възрастна жена. Неграмотният, безработен и осъждан С.Н.Х., с настоящ адрес в крумовградско село, влязъл в дома на А. Ш. в Момчилград, счупвайки прозорец на къщата и промъквайки се през него. Той й отнел 10 лева с намерението да продължи „алкохолен маратон“.\nТой направил опит да се съвкупи със стопанката на дома, принуждавайки я със сила, като изпълнителното деяние не е довършено по независещи от волята на дееца причини, поясняват пред 24rodopi.com адвокати.\nДелото срещу С. Х. е разгледано по реда на съкратеното съдебно следствие, тъй като той признал изцяло фактите, изложени в обстоятелствената част на обвинителния акт, като изразил съгласие да не се събират доказателства. Това му спестява 3 години от поисканото от прокуратурата наказание „Лишаване от свобода“ за 12 години.\nНа 21 април към 22.00 часа С. Х. пиел алкохол. „В един момент той свърши, а исках да пия още. Нямах пари и тръгнах да търся“, твърди той. Спомнил си, че преди няколко дни роми са продали животинска тор на възрастната А. Ш., която живеела сама в къща в Момчилград. Преценил, че тя разполага с пари и тръгнал към дома й. След половин час проникнал в къщата, като счупил долния сектор на двукрилен прозорец. Успял да се промуши през образувалия се отвор с размери 25 см х 35 см и се озовал в коридора на жилището на възрастната жена, което било осветено с електрическа крушка. По това време стопанката приключвала с вечерната си молитва в стаята си.\nВ един момент нападателят попитал „дали ще му даде един път да прави секс с нея“, на което тя му казала : „…няма да ти дам, аз съм стара жена“. Тогава той й казал, че ще я изнасили, хвърлил я отново на пода в стаята и я съблякъл. Двамата се борели голи, като бабата не позволявала осъществяването на полов акт. Тя дори одраскала лицето на нападателя и разкъсала част от дрехите му. Виждайки, че губи битката, С. Х. се изправил и казал, че „не успял да му стане кефа“. Поискал отново пари и получил 10 лева.\nСъдът налага общо наказание на С. Х. за срок от 9 години, при първоначален „строг“ режим на изтърпяване в затвор. От 24 април т. г. той е зад решетки.\nЕтикети:10 лева, възрастна, гаври, жена, рецидивист, циганин\nАрестуваха опасен рецидивист, обрал 7 жени на улицата\nОпасният рецидивист Димчо Димов, извършил серия грабежи, бе задържан от Варненската окръжна прокуратура за 72 часа.\nУтре държавното обвинение ще поиска от съда определянето на най-тежката мярка за неотклонение „задържане под стража” спрямо 33-годишния обирджия, който в момента на извършените от него грабежи е условно предсрочно освободен от затвора, където е изтърпявал наказание също за грабеж в условията на опасен рецидив.\nПоследното му престъпление е от събота, когато успява да издърпа със сила златна верижка на млада жена. Тя е успяла да даде точно описание на мъжа, по което полицаите задържат Димов вчера следобед в района на пазар „Чаталджа” във Варна.\nВ разпитите задържаният си признава за още шест грабежа на златни накити, извършени за кратко време.\nЕтикети:арест, жени, обири, рецидивист, улицата\nПиян рецидивист рани с нож полицай\nавг.. 05 Криминални no comments\nРецидивист рани с нож полицай в Горна Оряховица, съобщиха от пресцентъра на МВР във Велико Търново. Вчера в полунощ патрул на Районното управление в Горна Оряховица е бил повикан за оказване на съдействие на служители на частна охранителна фирма във връзка с нарушаване на обществения ред пред денонощен магазин.\nНа мястото са заварени Д.Р.(52 г.), А.Р. (36 г.) и А.И. (42 г.) – и тримата известни на полицията и осъждани, употребили алкохол. Те влезли в пререкание с полицейските служители, а Д.Р., със 17 криминални регистрации, извадил нож и нанесъл удар в областта на китката на единия от полицаите.\nТримата мъже са задържани за срок до 24 часа. Срещу Д.Р. е образувано бързо производство за хулиганство.\nЕтикети:нож, пиян, полицай, рани, рецидивист\nЦиганинът рецидивист ликвидирал англичанката с един удар в тила!\nРезултатите от аутопсията на 68-годишната Джейн Остин показват, че смъртта на англичанката е настъпила в резултат на мозъчен кръвоизлив след удар в задната част на главата, съобщава окръжният прокурор на Ямбол Дойчин Дойчев.\nНамереното на местопрестъплението ДНК съвпаднало напълно с това на задържания, пише „Стандарт“. За да прикрие следите си, Николов е направил и опит да запали тялото на жената. Окръжната прокуратура в Ямбол ще поиска днес постоянна мярка за задържането му под стража.\nПредставители на английското посолство у нас са се срещнали с роднини на почерненото семейството и им помагат в трудния момент. Според кметицата на Маломир Христина Димова жената имала брат, който се очаквал да дойде у нас. Тя обаче беше възмутена от другите англичани, които живеят в селото и които се интересували повече от кучетата на семейство Бенет, отколкото от състоянието на мъжа Ник Бенет. Той чул трагичната вест за смъртта на жена си в окръжната болница в Ямбол.\n„Уредихме да бъде приет там, защото е прекарал вече два инсулта, не знаех какви лекарства взема и се притеснявах как ще понесе новината“, казва Христина Димова. Тя обаче е загрижена и за по-нататъшната съдба на мъжа. „Не знам дали имат деца, нищо не знам за тях. Дано да дойдат роднини и да поемат грижите за него“, казва кметицата.\nТя твърди, че Ник и съпругата му Джанет Елизабет пристигнали в селото преди два месеца от Турция. Двамата са пенсионери. Преди това Джанет Елизабет била танцьорка, занимавала се с белиденс. С мъжа си купили къщата, която била най-хубавата в селото, от други англичани. Наели и местно семейство срещу заплащане да им помага в домакинството.\nВ резултат на инсултите Ник бил парализиран от едната страна на тялото, движел се с проходилка. „Говореха си на турски с мъжа, който го гледаше, защото малко знаеше езика. Жена му им готвеше“, казва кметицата.\nСпоред нея англичаните били много симпатични, винаги усмихнати и въпреки езиковата бариера общували с българите в селото. С англичаните, които живеят в Маломир, също се разбирали. Джанет дори била канена на традиционните седенки от местните жени в селото. Семейството имало две кучета, които жената редовно разхождала. Така било и във фаталната вечер на 30 юли.\nКакто винаги Джанет минавала по една и съща улица зад дома си и ги разхождала покрай парка. Дали убиецът я е дебнел, дали случайно я е видял, ще стане ясно в хода на разследването. Засега Николов отказва да дава показания.\nВероятно мъжът е бил пиян, нападнал е британката, ударил я в тила, съборил я на земята, може би, за да я ограби. После явно се изплашил и за да прикрие следите си, запалил тялото.\nЛично премиерът Бойко Борисов по време на посещението си в Сливен поздрави в неделя ямболските криминалисти и експертите от Бургас за експресно извършеното сложно ДНК изследване.\nНикой в Маломир не иска за съсед Иван Николов. Той не е жител на селото, а там живеят майка му и вторият му баща. „Отказахме да го регистрираме, като разбрахме, че е престъпник“, казва кметицата. Въпреки това в края на миналата година той се настанил в къща срещу 30 лв. наем.\nС убитата англичанка ги деляла една ограда, двамата се познавали. Хората от селото твърдят, че когато бил трезвен Иван бил работлив, засадил двора с цветя. Вадел си хляба като общ работник във винпром.\nВ Маломир живеят 740 души, като 28 от тях са англичани. Живеели с българите мирно и тихо, помагали си. Кметицата на Маломир се надява хората в селото скоро да се отърсят от шока след престъплението. Местните са категорични, че искат убиецът да лежи зад решетките до живот.\nЕтикети:англичанката, Маломир, рецидивист, тила, удар, Циганинът\nАрестуваха рецидивист, опрял нож във врата на дете и го отвлякъл\nИвайло Калбурджиев се крие зад съдебната банка, за да не бъде сниман Снимка: „Марица“\nРецидивистът Ивайло Калбурджиев, който ограби 11-годишно дете в Хасково, остава в ареста. Това реши днес Хасковският окръжен съд, който повдигна обвинение е срещу 43-годишния рецидивист.\nОт прокуратурата съобщиха, че, освен за грабеж при условията на опасен рецидив, бившият пандизчия ще бъде подведен под наказателна отговорност за принуда и отвличане.\nНаглото нападение Калбурджиев извършил месеци, след като излязъл от затвора по присъда за кражба. Посред бял ден в края на миналата седмица бандитът нахлул в асансьорна кабина, докато малолетната се опитвала да се прибере у дома.\nДетето се разпищяло, а извергът опрял кухненски нож във врата й. После взел мобилния телефон на момиченцето, хванал го за ръка и го отвел до близкия парк. Там Ивайло зарязал невръстната си жертва и отишъл да продаде задигнатия телефон.\nДетето разказало какво се е случило на продавачка, която се обадила веднага на спешния телефон 112. При довеждането днес в съда на рецидивиста, той се скара на репортерите и дори залегна зад банката, за да не го снимат.\nЕтикети:арестуваха, врата, дете, нож, рецидивист\nОсвободиха предсрочно педофил рецидивист, убиец и крадец с 20 кражби зад гърба си!\nБургазлии са в шок – все по-често местните магистрати се „смиляват“ над опасни престъпници и ги освобождават предсрочно от тюрмата. Жителите на морския град са притеснени от „хуманните“ решения на магистратите и се ядосват, че това става практика в работата на правораздавателните органи в морския град. „Съдът е милостив към престъпниците, но помислил ли е как се чувстват близките на жертвите?“, гневят се с основание хората.\nТези дни окръжният съд в Бургас взе решение да освободи 8 месеца предсрочно педофила Любомир Шопов. 32-годишният мъж беше осъден на 4 години затвор за блудствени действия, при които бяха пострадали 9 различни малолетни момичета. Шопов е извършил престъпленията в рамките на около месец – от средата на декември 2010 до средата на януари 2011 г. Педофилът преследвал и нападал децата в района на две от бургаските училища – „Братя Миладинови” и Търговската гимназия. Той опипвал момичетата и ги заплашвал, че ще ги изнасили, ако се оплачат. Стресираните девойчета не смеели да продумат за гнусните изпълнения на извратеняка и първоначално се страхували да се оплачат, но слухът, който се разнесъл постепенно – че в района на двете бургаски училища се подвизава някакъв извратен мъж, който напада невръстни ученички, ги окуражил да говорят. Това обаче станало едва, когато разбрали, че и други техни съученички са пострадали – чак тогава девойчетата добили кураж и решили да се обърнат към полицията, за да разкрият своите тайни.\nШопов се е признал за виновен\nи е поискал делото да се гледа по съкратената процедура. Пред съдебния състав, който взе решение Любомир Шопов да бъде освободен предсрочно от затвора, той заяви, че изобщо не е ходил на училище през живота си. Осъденият дори не можа да каже собственото си ЕГН и адрес. Обясни, че щял да работи в строителна фирма като шпакловчик и да живее в Българово с жена си и двете им деца. Родители на пострадалите момичета са възмутени от „хуманизма“ на бургаските магистрати. Узнали за по-ранното освобождаване на Шопов, те реагираха остро на новината. В училището, където учи една от жертвите, вече се подготвя протест срещу пускането от затвора на рецидивиста. Жертвите на 32-годишния педофил рецидивист Любомир Шопов, който миналата седмица бе предсрочно освободен от затвора, живеят в много силен срам и страх, разкриват психолози. Травмата им е изключително голяма, тъй като не са изживявали никакви силни емоции в интимен план, преди с тях да бъдат извършени блудствени действия. Те дори се самообвиняват за това, което се е случило. Питат се защо точно на тях се е случило всичко това. Често се случва тези девойки и жени да пазят това като тайна цял живот. Само за месец през 2011 г.\nШопов е извършил блудствени действия с 9 момичета в района на две бургаски училища\n7 от тях са подали жалба, други 2 от срам и страх не са посмели. Според запознати обаче жертвите на Любомир са повече. Родителите недоумяват как толкова опасен престъпник може да бъде освободен предсрочно. Педофилът живее на улица „Първи май“ №1 в град Българово. Има съпруга и две деца. 8 месеца преди да изтече 4-годишната му присъда, Любомир Шопов е освободен предсрочно за добро поведение. И в момента жертвите му са все още ученички – в X и XI клас. Някои от тях продължават да ходят на психотерапия, други живеят с ужаса и отказват да говорят за преживяното. В страх живеят и родителите на момичетата, някои от които се отказаха да се борят за правата на децата си, след като чуха присъдата – 4 години затвор при първоначален общ режим. Съветите на юристите са жертвите да говорят, да се борят и да подават жалби в Европейския съд по правата на човека. Никой от потърпевшите обаче не е сторил това. През 2011 г. две от шестокласничките преживяват особено тежко посегателството. Те отказват да ходят на училище, не могат да спят. „Жертвите се страхуват от насилника. Някои от тях правят и опити за самоубийства. Положението е много тревожно“, твърдят информирани.\n„Когато става въпрос за деца, обществото трябва да е безкомпромисно. При липсата на адекватна защита от страна на държавата, на институциите и организациите, които трябва да координират действията си и да се включат веднага в помощ на пострадалите, последствията са трагични и много тежки“, казват още те.\nПредсрочно да излезе на свобода е пуснат и Костадин Райков.\nПреди 3 години той закла приятелката си\nЗа убийство по непредпазливост, извършено през юли 2012 г., мъжът беше наказан с 5-годишна присъда Тогава Райков, който бил мъртвопиян по време на кръвопролитието, наръгал с джобно ножче 44-годишната си любовница Красимира Кавръкова. Убийството станало в дома на жертвата в центъра на Бургас. В резултат на тежката порезна рана, която получила на бедрената артерия, жената починала от обилната кръвозагуба. Въпреки че е убил човек, Костадин Райков беше помилван и напусна пределите на панделата години и пет месеца предсрочно.\nСред предсрочно освободените се нарежда и 20-годишният Мишо Панайотов. Учудващото при него е, че крехката му възраст не му е попречила да се обзаведе с тлъсто кримидосие, от което става видно, че младият мъж има 20 присъди за кражби! Той обясни пред съда, че краде от 15-годишна възраст и обеща, че това ще му е последното влизане в съдебната зала. След като излезе на свобода, Панайотов възнамерявал да работи във фирмата на баща си. Научили за решението на магистратитите от окръжния съд, които демонстрираха своето състрадание и освободиха предсрочно няколко от осъдените за тежки криминални престъпления, интернет пространството прегря от гневните коментари, изпълнили форумите „на макс“: „Потресен съм! Един от помилваните е убил човек на пешеходна пътека, докато изтърпява пробация за шофиране след употреба на алкохол. Въпреки че е осъден едва на 2 години затвор, съдиите се смиляват допълнително над него и решават, че трябва да бъде освободен и предсрочно!“, пише един от потребителите. „Това може да стане само в страна като България, където на власт цари беззаконието!“, допълват с възмущение друг. „В парка до бургаския комплекс „Славейков“ имаше един изрод – той причакваше жени в тъмното. Но като знаем за липсата на закони в България, не потърсихме помощ от органите на реда, а решихме сами да раздадем правосъдие. Организирахме се и една вечер се събрахме групичка от бащи и братя на пострадали жени, и издебнахме нападателя. Получи това, което заслужаваше – направихме го инвалид! Аз съм чувал, че в затвора такива педофили като Любомир Шопов хич не ги жалят. Интересно този как е оцелял?“, пита се трети жител на морския град. „Това е безобразие! Как ги пущате тези педофили, бандити и убийци?! А ако тези престъпници приложат гаврите си на вас или на ваши близки, ще проявите ли пак своята милост?“, заявява друг жител на региона и поставя редица основателни въпроси: „Не знам какво се случва и не мога да си обясня как спят спокойно тези съдии??? Как, с каква съвест и по кой закон издават тези присъди??? Значи ли, че ако тяхното дете (съпруга) е пострадало, някой се е гаврил с него (нея), или, не дай си Боже, са убити – те пак ли ще раздават такива лековати присъди???“, продължава ядно да пита мъжът. В същия дух е и мнението на родител на невръстно момиче, който с възмущение заявява: „Кой е този съдия престъпник, който снизходително е дал 4 г. за 9 изнасилвания на деца?\nТакива съдии трябва да бъдат осъдени\nи никога повече да не се занимават с право, а присъдите им да се преразглеждат. 4 години затвор – дори само за едно такова престъпление присъдата може да се счита за поощрение, а не за наказание“, заявява мъжът.\n„Е, нaли пуснаха и убиеца нa Стрaхил, зaщото бил стресирaн нещо, пък имaл и дa учи! Зaщо дa дискриминирaт другите престъпници?! Това вече е нормaлно в нашата държава, която от правова страна се превърна в държaвa на престъпността, закрилница на престъпниците!“, „забива последния пирон в ковчега на съдопроизводството“, поредният възмутен от родната действителност.\nКостадин Райков (вляво)\nЕтикети:крадец, кражби, освободиха, педофил, рецидивист, убиец\n5 години и 4 месеца затвор за рецидивист, изнасилил младеж\n5 години и 4 месеца да лежи в затвора рецидивистът Б. И. К. Това реши Окръжният съд в Русе. Мъжът бе признат за виновен, че е изнасилил 18-годишен младеж от русенското село Кривня, пише „Труд“.\nДелото се гледа по съкратената процедура, тъй като мъжът призна написаното в обвинителния акт и присъдата му бе намалена с една трета.\nПерверзникът излежал поредната си присъда и миналия октомври се върнал в родното си село. Няколко дни след това Б. И. К. отишъл в дома за умствено изостанали деца в циганската махала и незабелязано влязъл в една от стаите. Там заварил 18-годишния младеж, подмамил го и започнал да се гаври с него. Съседи чули писъците му и се притекли на помощ, а насилникът избягал. Месеци по-късно полицаите го заловили.\nБлизки на изнасиления младеж споделиха, че и до днес той е притеснен и рядко се разхождал навън. “Той преживя голям ужас. Вечер сънува кошмари и едва спи. Не излиза от стаята си, срам го е. Добре че от време на време му помагат психолози”, каза негова приятелка.\nЕтикети:години, затвор, изнасилил, месеца, младеж, рецидивист\nПсихясал рецидивист е “терористът“ от Франция\nян.. 16 Свят no comments\nФренската полиция е потвърдила за двама заложници, задържани в пощата на парижкото предградие Коломб, съобщава Франс Прес. Първоначалната информация бе за въоръжен мъж с автомат „Калашников“, който е нахлул в сградата с няколко гранати. Съобщено бе също, че нападателят не е терорист, а е стар познайник на полицията. По-рано е бил задържан за дребни нарушения. Пак според полицейски източници, става дума за „психически нестабилен мъж, изпаднал в шоково състояние“.\nВ момента сградата на пощата е отцепена, а над нея кръжи полицейски хеликоптер. С нападателя разговарят психолози.\nМиналата седмица Франция стана обект на няколко терористични атаки, в резултат на които загинаха 17 души.\nЕтикети:рецидивист, Терористът, Франция\nПиян рецидивист напада цигани, пребиват го\nС бой и стрелба отбелязаха началото на новата година във врачанското село Бъркачево. Екшънът се разиграл рано сутринта в четвъртък пред ипотекирана от банка крайна къща в селото. В нея незаконно се настанили да живеят през лятото на миналата година цяла тумба цигани.\nТочно при тях решил да посрещне Нова година известният в Бъркачево с криминалните си прояви Красимир Маринов, съобщава „24 часа”. 43-годишният рецидивист празнувал цяла нощ с циганите, но след пиянски скандал с тартора Христо Ангелов напуснал къщата разгневен.\nОсъжданият за поредица грабежи из района се върнал час по-късно и въоръжен с кол разбил входната врата в къщата на опонента си със закана да изтрепе всички. Циганите обаче скочили разгневени, отнели кола на пияния си нападател и започнали да го млатят насред двора.\nВидял разправията от съседна къща изскочил приятеля на поваления Християн Зверински и с незаконна ловджийска пушка гръмнал във въздуха. Изплашените цигани изоставили жертвата си и се изпокрили.\nПристигналите полицаи иззели първо самоделната пушка на 40-годишния стрелец, а после започнали разследване на случая. По случая е образувано досъдебно производство, съобщиха от ОД на МВР във Враца.\nЕтикети:напада, пиян, рецидивист, цигани\nное.. 28 Криминални no comments\nАрестуван е Костадин Петров от Пловдив, потвърдиха разследващи. Преди дни от полицията в града под тепетата разпространиха снимки от видео камери, на които се вижда как дръзкия мъж безпардонно ограбва поредната си жертва – възрастна жена.\nПоследното престъпление на Костадин е грабеж над 75-годишна пенсионерка. Той е станал на 15 октомври около 14,30 часа на улица „Перущица” в областния град.\nИзродът издебнал в гръб жената, издърпал е златните и обеци и е избягал. Благодарение на снимковия материал и на съдействието на будни граждани, Петров е арестуван за 72 часа, съобщиха от полицията. Извършителят е сериен грабител, известен на ченгетата. Той е залавян и съден за кражби, грабежи и наркотици. Лежал е в затвора. Има данни, че употребява наркотични вещества и е силно зависим.\nЕтикети:закопчаха, обирджия, рецидивист\nРецидивист с пистолет и пушка заплаши варненка\n59-годишен мъж заплаши варненка със саморазправа пред дома й на ул. „Кишинев” в морския град. Пострадалата 36-годишна жена веднага се оплакала в полицията. Пристигналият на място патрул установил, че нападателят е криминално проявен и осъждан. В него били открити газов пистолет и въздушна пушка.\nМладеж преспа в ареста заради псувни по адрес на униформени. През нощта в събота срещу неделя те се отзовали на сигнал, че пред увеселително заведение на бул. „Сливница” има мъж, който се нуждае от помощ. При пристигането им 22-годишен варненец се нахвърлил върху тях с обидни думи и е бил задържан за 24 часа.\nЕтикети:варненка, пистолет, пушка, рецидивист\nРецидивист постави своеобразен рекорд, след като влиза за 34-ти път в затвора. Този път присъдата му е 4 години. Димитър Кунев бе признат за виновен в това, че на 07.02.2014 г. около 13:40 ч. в Бургас е отнел сумата от 227.00 лв. и дамска чанта с вещите в нея на обща стойност 290,90 лв.\nРайонен съд – Бургас разгледа наказателното дело срещу Кунев по института на съкратеното съдебно следствие, пише „Флагман”. По този ред съдът е длъжен да намали първоначално определеното наказание с 1/3. Затова след като наложи наказание 6 години лишаване от свобода на Кунев, съдебният състав го редуцира и постанови той да търпи 4 години при първоначален строг режим.\nПри определяне на наказанието на Кунев Районен съд – Бургас обърна внимание, че той е осъждан 33 пъти, включително за тежки умишлени престъпления и е изтърпявал ефективно лишаване от свобода. Той не е възстановил причинените на пострадалата щети, нито е направил опит за това. Съдът намира, че налаганите му досега наказания не са оказали възпиращо въздействие и той трябва да бъде изолиран от обществото за по-продължителен период, за да му се отнеме възможността да върши престъпления.\nКунев е обжалвал присъдата на Районен съд – Бургас пред Окръжен съд – Бургас.\nЕтикети:затвор, рекорд, рецидивист


Всички говорят за това видео на братя Пулеви, минути след победата на Кобрата – Vihrogon.bg\n15:17 / 28.10.2018\nЕдно семейство с две победи в рамките на часове! Двама братя, които зарадваха не само близките си, а над 11 000 фена по трибуните в „Арена Армеец“ и почитателите на бокса у нас!\nКубрат и Тервел Пулеви – основният претендент за световната титла на IBF в тежка категория и носителят на европейската титла в полутежка категория.\n„Ние сме един отбор – „Пулев“, и когато единият бие, и другият трябва да бие“, заяви Кубрат минути след като съдията вдигна ръката му като победител.\n„Ако някой има нужда от съвет и от подкрепа, веднага я получава“, допълни Тервел, който нокаутира аржентинеца с италиански паспорт Леонардо Бруцезе, за да спечели първи пояс в кариерата си.\n„Всеки рунд се обаждаше и винаги го чувах. Голяма подкрепа ми е!“, благодари му Кубрат.


Борисов от болницата обяви проекта си за нов кабинет | Бряг News - Новинарски сайт\nПремиерът в оставка Бойко Борисов от болницата и в присъствието на вицепремиера Томислав Дончев и Десислава Атанасова, кандидатът за премиер Даниел Митов и номинирани министри, представи кабинета, който ГЕРБ-СДС предлага.\n8 нови лица има в новото правителство. Депутатът Александър Иванов Борисов е предложен за министър на регионалното развитие, тъй като е младо лице и част от обновлението.\n"Не, че не са се справили Нанков и Аврамова. Но да се види, че работя и мисля напред. Куцук, куцук, ама главата ми е здрава", отсече лидерът на ГЕРБ.\nДелян Добрев поема енергетиката, Красен Кралев - отново спортното министерство. За министър на културата ГЕРБ предлата завършилия в Нидерландия музикант Калин Вельов. Любен Дилов-син е предложението за министър на туризма. "Надявам се, че сценаристите, които сега яростно използват обидни епитети, трябва да ти кажат защо не те харесват и защо са против теб'', обърна се към него Борисов.\nКирил Ананиев остава министър на финансите, Ивелина Василева ще е министър на околната среда и водите, Екатерина Захариева, Деница Сачева - най-добрия социален министър, който сме имали, Десислава Ахладова, Костадин Ангелов остават, обяви още Борисов.\nЖечо Станков е ново лице, той ще поеме министерството на икономиката, Десислава Танева отново министър на земеделието. За министър на отбраната е избран лидерът на СДС Румен Христов. Борисов призна, че е поканил за поста отново Красимир Каракачанов, но той е отказал с мотива, че избирателите с вота си не са го изпратили в парламента. Росен Желязков също остава министър на транспорта. Остават на поста си и Христо Терзийски начело на МВР. Томислав Дончев отново ще е вицепремиер, той ще отговаря за еврофондовете.\n"Много е лесно да говориш кой е страхлив кой не, в политиката се гледа отговорността, която носиш. Истерични злобни хора. Страхът в политиката не е да крещиш, да се скриеш, това го правят мутрите, отговорните лица управляват и в зависимост от това носиш своите пасиви. И ние сме виновни и затова имаме този отлив от гласове. Знаете ли как се работеше с Краси Каракачанов и Томислав Дончев на една маса? Така че да не се оправдават в по-спокойно и пълно мнозинство. Страхът е на този, който избяга от отговорността да направи кабинет. Имат огромно мнозинство, могат да направят всичко, което са обещали на избирателите. Щели да вдигнат доходите, искам да им видя приходите. Аз подозирам, че всички така ще правят, че да няма правителство. Само че българският народ ще го оцени това, че в условията на пандемия, в която ние най-добре се справяме, те искат да има хаос, или служебно правителство. Вземете мандата и се опитайте с разум да им обясните", обърна се към проекто-кабинета си Борисов.\nБорисов обяви още, че утре ще го изпишат от болницата, но няма да се яви в Народното събрание, както го задължиха депутатите, защото те не искали да го изслушват, а да се карат и заяждат с него.\nРумен Радев връчва мандат на ГЕРБ-СДС за сформиране на правителство\nПолитика 19.04.2021 | 18:03 ч.